**Felhívjuk minden gyakorlati képzéssel jelenleg vagy a jövőben foglalkozó gazdálkodó és egyéb szervezet, valamint gyakorlati oktató figyelmét, hogy 2019. szeptember 1-jétől csak kamarai gyakorlati oktatói tanúsítvánnyal rendelkező szakemberek foglalkozhatnak tanulóval a duális képzésben, illetve azok a szakemberek, akik mentességében részesülnek a szakképzési törvény végrehajtásáról szóló 12/2020. (II.7.) Korm. rendelet 242. § (2) bekezdésében leírtak szerint.**

A szakirányú oktatást végző személlyel szemben támasztott követelmények:

**A duális képzőhelyen oktató az lehet, aki**

        cselekvőképes,

        nem áll a szakirányú oktatási tevékenység folytatását kizáró foglalkozástól eltiltás hatálya alatt,

        a duális képzőhely által vállalt szakmának megfelelő, államilag elismert, legalább középfokú szakirányú szakképzettséggel és legalább ötéves, az érintett szakképzettségnek megfelelő szakmai gyakorlattal (szakmai gyakorlat igazolása szükséges) és

        kamarai gyakorlati oktatói vizsgával rendelkezik.

**Mentesül a kamarai gyakorlati oktatói vizsga letétele alól az, aki**

       szakirányú mestervizsgával rendelkezik,

        a duális képzőhely által vállalt szakmának megfelelő

            szakirányú felsőfokú szakképzettséggel és legalább kétéves szakirányú szakmai gyakorlattal,

            felsőfokú végzettséggel, szakirányú középfokú szakképzettséggel és legalább ötéves szakirányú szakmai gyakorlattal vagy

        – az egészségügyi ágazat tekintetében – egészségügyi gyakorlatvezető szakképesítéssel rendelkezik, vagy

        a hatvanadik életévét betöltötte.

A duális képzőhelyen oktatóként elsősorban a szakoktatói képesítéssel rendelkező személyt kell alkalmazni.